Нови Зеланд је учествовао на једном Светском првенству, Шпанија 1982., и на три Купа конфедерација, Мексико 1999., Француска 2003. и Јужна Африка 2009. У сваком од ових турнира, Нови Зеланд није успео да прође даље од првог кола. На Купу конфедерација 2009. Нови Зеланд је зарадио своје прве поене на ФИФА такмичењу одигравши нерешено са Ираком. Нови Зеланд има шансу да се квалификује на Светско првенство 2010. ако победи петопласирану АФК земљу, Бахреин, који је победио Саудијску Арабију по правилу гола у гостима након што је у првој утакмици одиграо 2-2 у Ријаду. Нови Зеланд се квалификовао на Светско првенство 2010. након што је савладао Бахреин у баражу. У првом мечу у Бахреину је било 0-0, а у реваншу у Велингтону пред 35.000 гледалаца голом Рорија Фалона у 45-ом минуту Нови Зеланд је савладао Бахреин са 1-0 и обезбедио учешће на завршном турниру.